Oikeusministeriölle

Asia:	Lausuma työryhmä väliraportista eräiden tehtävien organisoinnista valtion paikallishallinnossa

Lausuman antaja:	Julkiset oikeusavustajat ry
	puheenjohtaja Arsi Rantanen
	Porin oikeusaputoimisto
	Eteläkauppatori 4, 28100 Pori
	Puh 0103660550 tai fax 0103660569

Lausuma:	Julkiset oikeusavustajat ry haluaa kunnioittavasti tuoda mielipiteenään julki työryhmän väliraportista seuraavaa:
	
	Julkiset oikeusavustajat ry kannattaa pääasiassa työryhmän esitystä. Erityistä painoarvoa tulee antaa 31.8.2007 päivättyyn Markku Helinin ja Maaria Rubanin allekirjoittamaan lausumaan. Jotta vastaanotettava tehtävä voidaan hoitaa, tulee riittävät resurssit turvata. Tuottavuusohjelmassa kausille 2007-2011 esitetyt henkilöstövähennykset ovat ristiriidassa ko lausuman kanssa kun etenkin huomioidaan se, että kunnissa edunvalvojan työssä on työskennellyt merkittävä määrä osa-aikaisena edunvalvojana. Työryhmämietinnössä on kuitenkin aivan oikein edellytetty palkattavan siirtyvien lisäksi uutta henkilökuntaa, josta lähtökohdasta tulee pitää tiukasti kiinni. Ilman riittävää resurssointia, uudistus ei voi tyydyttävällä tavalla toimia. 

	Työryhmämietinnössä esitettyä yhdistelmäviran mahdollisuutta Julkiset oikeusavustajat ry sen sijaan vastustaa. Julkiset oikeusavustajat ovat asianajotehtävää suorittaessaan asianajajaliiton valvonnan alaisia ja riippumattomia. Tehtävän hoidon pirstaloituessa eri osa-alueisiin, tulisi samanaikaisen edunvalvontatehtävän hoitamisen osalta eittämättä rajanveto-ongelmia. Aiemmat kokemukset yhdistelmäviroista eivät ole olleet myönteisiä. Tehty virkaehtosopimuskaan ja palkkausjärjestelmä sellaisenaan ei tunnista yhdistelmäviran mahdollisuutta. Toimistojen määrän supistuessa edelleen, ei työryhmämietinnössä esitettyjä pieniä toimistoja enää tosiasiassa ole, jolloin työryhmämietinnössä esitetty peruste käytännössä poistuu. 
	
	Porissa 15.10.2007

	Arsi Rantanen, puheenjohtaja
	Julkiset oikeusavustajat ry:n puolesta
	Asianajaja, joa
	Porin oikeusaputoimisto
	Eteläkauppatori 4, 28100 Pori
	28100 Pori
	Puh 0103660550 tai fax 0103660569